Звярну ўвагу, што харавое свята стала не проста нейкім забаўляльным мерапрыемствам. І гэта правільна. Патрэбен жа не толькі адпачынак — трэба і пра душу падумаць, каб атрымаць унутранае ачышчэнне. Таму вельмі важна, што тут гучала, да ўсяго, духоўная музыка. Наш хор, да прыкладу, меў гонар выконваць песняспеў Рахманінава “Багародзіца Дзева, радуйся”. І тое эмацыйнае ўздзеянне, якое аказвае гэта музыка на выканаўцаў і слухачоў, немагчыма ні з чым параўнаць.